CELEX: C2004/118/77
Language: el
Date: 2004-04-30 00:00:00
Title: Απόφαση του Πρωτοδικείου, της 31ης Μαρτίου 2004, στην υπόθεση T-10/02, Marie-Claude Girardot κατά Επιτροπής των Ευρωπαϊκών Κοινοτήτων («Υπαλληλική — Άρθρο 29 παράγραφος 1 του ΚΥΚ — Οργανική θέση αμειβόμενη από τις πιστώσεις για έρευνες και επενδύσεις — Έκτακτος υπάλληλος υπό την έννοια του άρθρου 2 στοιχείο δ), του καθεστώτος που εφαρμόζεται επί του λοιπού προσωπικού — Απόρριψη υποψηφιότητας — Απουσία συγκριτικής εξετάσεως των προσόντων — Παρεμπίπτουσα απόφαση»)

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/36
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 31ης Μαρτίου 2004
   στην υπόθεση T-10/02, Marie-Claude Girardot κατά Επιτροπής των Ευρωπαϊκών Κοινοτήτων (1)
   
   («Υπαλληλική - Άρθρο 29 παράγραφος 1 του ΚΥΚ - Οργανική θέση αμειβόμενη από τις πιστώσεις για έρευνες και επενδύσεις - Έκτακτος υπάλληλος υπό την έννοια του άρθρου 2 στοιχείο δ), του καθεστώτος που εφαρμόζεται επί του λοιπού προσωπικού - Απόρριψη υποψηφιότητας - Απουσία συγκριτικής εξετάσεως των προσόντων - Παρεμπίπτουσα απόφαση»)
   (2004/C 118/77)
   Γλώσσα διαδικασίας: η γαλλική
   Στην υπόθεση T-10/02, Marie-Claude Girardot, κάτοικος L'Haÿ-les-Roses (Γαλλία), εκπροσωπούμενη από τον N. Lhoëst, δικηγόρο, με τόπο επιδόσεων το Λουξεμβούργο, κατά Επιτροπής των Ευρωπαϊκών Κοινοτήτων (εκπρόσωποι: αρχικώς οι κυρίες F. Clotuche-Cuvieusart και L. Lozano Palacios, στη συνέχει οι κυρίες Clotuche-Duvieusart και Ε. Τσερέπα-Lacombe, με αντικείμενο, πρώτον, αίτηση ακυρώσεως της αποφάσεως της Επιτροπής, της 13ης Μαρτίoυ 2001, με την oπoία απoρρίφθηκε η αίτηση της πρoσφεύγoυσας να διοριστεί σε επτά οργανικές θέσεις αμειβόμενες από τις πιστώσεις για την έρευνα, δεύτερον, αίτηση ακυρώσεως της αποφάσεως της Επιτροπής, της 13ης Μαρτίoυ 2001, με την oπoία απoρρίφθηκε η αίτηση της πρoσφεύγoυσας για την κάλυψη οργανικής θέσεως αμειβομένης από τις πιστώσεις για την έρευνα και, τρίτον, αίτηση περί ακυρώσεως των αποφάσεων της Επιτροπής για τους διορισμούς που πραγματοποιήθηκαν στις εν λόγω θέσεις, το Πρωτοδικείο (πρώτο τμήμα), συγκείμενο από τους B. Vesterdorf, πρόεδρο, και τους H. Legal και E. Martins Ribeiro, δικαστές· γραμματέας: J. Plingers, υπάλληλος διοικήσεως, εξέδωσε στις 31 Μαρτίου 2004 απόφαση με το ακόλουθο διατακτικό:
   
               1.
            
            
               Ακυρώνει την απόφαση της Επιτροπής, της 13ης Μαρτίoυ 2001, με τηv oπoία απoρρίφθηκε η αίτηση της πρoσφεύγoυσας να διοριστεί σε επτά οργανικές θέσεις αμειβόμενες από τις πιστώσεις για την έρευνα.
            
         
               2.
            
            
               Ακυρώνει την απόφαση της Επιτροπής, της 15ης Μαρτίoυ 2001, με τηv oπoία απoρρίφθηκε η αίτηση της πρoσφεύγoυσας για την κάλυψη οργανικής θέσεως αμειβομένης από τις πιστώσεις για την έρευνα.
            
         
               3.
            
            
               Απορρίπτει την προσφυγή κατά τα λοιπά.
            
         
               4.
            
            
               Οι διάδικοι θα διαβιβάσουν στο Πρωτοδικείο, εντός τριών μηνών από την έκδοση της παρούσας αποφάσεως, είτε το ποσό που θα ορίσουν κατόπιν κοινής συμφωνίας ως χρηματικό αντιστάθμισμα για την παρανομία των αποφάσεων της 13ης και της 15ης Μαρτίoυ 2001, είτε, ελλείψει συμφωνίας, τα αιτήματά του ως προς το ύψος της σχετικής αποζημιώσεως.
            
         
               5.
            
            
               Επιφυλάσσεται ως προς τα δικαστικά έξοδα.
            
         
      (1)  ΕΕ C 68 της 16.3.2002.